Държавен вестник, бр. 47, 2024 г., стр. 7

БРОЙ  47	
Д Ъ Р Ж А В Е Н  В Е С Т Н И К 	
СТР.  7  
Ч А С Т  I I 
РАЗПОРЕДБИ ОТНОСНО ПРИЛОЖИМОТО 
ЗАКОНОДАТЕЛСТВО
Член 7
Общи положения
1. При спазване на член 8 до член 10 
приложимото законодателство се определя в 
съответствие със следните разпоредби:
а) лице, което упражнява трудова дей­
ност като наето или самостоятелно 
заето лице на територията на Дого­
варяща страна, се подчинява на за­
конодателството на тази Договаряща 
страна; 
б) лице, което е член на пътуващ или 
летателен персонал на предприятие, 
което срещу възнаграждение или 
хонорар, или за собствена сметка 
осъществява международни транс­
портни услуги за пътници или стоки 
и има седалище на територията на 
Договаряща страна, се подчинява на 
законодателството на тази Договаря­
ща страна;
в) лице, което работи като наето на 
борда на кораб, който плава под 
знамето на Договаряща страна, се 
подчинява на законодателството на 
тази Договаряща страна.
2. Лице, което едновременно упражнява 
дейност като наето лице на територията на 
едната Договаряща страна и дейност като 
самостоятелно заето лице на територията на 
другата Договаряща страна, е подчинено на 
законодателството на Договарящата страна, 
на чиято територия упражнява дейност като 
наето лице.
3. Лице, което едновременно упражнява 
дейност като наето или като самостоятелно 
заето лице на територията на двете Договарящи 
страни, се подчинява на законодателството 
на Договарящата страна, на чиято територия 
пребивава. 
Член 8
Командировани работници
1. Лице, което е наето на територията на 
едната Договаряща страна и е командировано 
от своя работодател на територията на другата 
Договаряща страна за извършване на опреде­
лена дейност от негово име, продължава да е 
подчинено на законодателството на първата 
Договаряща страна за продължителността 
на тази дейност, при условие че очакваната 
продължителност на тази дейност не надви­
шава 24 месеца. 
2. Лице, което обичайно е самостоятелно 
заето на територията на едната Договаряща 
страна и извършва дейност на територията 
на другата Договаряща страна, продължава 
да е подчинено на законодателството на 
първата Договаряща страна, при условие че 
очакваната продължителност на тази дейност 
не надвишава 12 месеца.
Член 9
Държавни служители
Държавните служители и еквивалентният 
на тях персонал на Договаряща страна, коман­
дировани на територията на другата Догова­
ряща страна, за да упражняват дейността си 
там, остават подчинени на законодателството 
на първата Договаряща страна. 
Член 10
Персонал на дипломатически представител­
ства и консулства
1. Членовете на дипломатически пред­
ставителства и консулства са подчинени на 
разпоредбите на Виенската конвенция за 
дипломатическите отношения от 18 април 
1961 г. и Виенската конвенция за консулските 
отношения от 24 април 1963 г. 
2. Местно лице, наето от дипломатиче­
ското представителство или консулство на 
едната Договаряща страна, както и лицата, 
наети за частна служба от членове на та­
кова представителство или консулство, са 
подчинени на законодателството на другата 
Договаряща страна.
Член 11
Изключения
В интерес на определени осигурени лица 
или определени категории осигурени лица 
компетентните органи могат по взаимно 
съгласие да определят изключения от раз­
поредбите на членове от 7 до 9 и член 10, 
параграф 2, при условие че засегнатите лица 
са подчинени на законодателството на една 
от Договарящите страни.
Ч А С Т  I I I
СПЕЦИФИЧНИ РАЗПОРЕДБИ ОТНОСНО 
ОБЕЗЩЕТЕНИЯТА
Г л а в а  1
БОЛЕСТ И МАЙЧИНСТВО
Член 12
Сумиране на осигурителните периоди
За придобиването, запазването или възста­
новяването на правото на парични обезщете­
ния и за периода, през който са предоставени, 
осигурителните периоди, придобити съгласно 
законодателството на двете държави, се су­
мират, когато е необходимо, и доколкото те 
не се припокриват.
Член 13
Парични обезщетения за болест и майчинство
1. Лице, което е придобило право на 
обезщетение по законодателството на едната 
Договаряща страна, като се взема предвид, 
когато е подходящо, разпоредбата на чл. 12 
от настоящата Спогодба, получава паричното